കറുപ്പുടുത്ത് ചങ്ങലയാല് ബന്ധിച്ച് ചക്രമുരുട്ടി ഇന്ധനവില വര്ധനവിനെതിരെ ഇടുക്കിയില് കര്ഷകന്റെ ഒറ്റയാള് പ്രതിഷേധം ഇടുക്കി: ദിനംപ്രതി വര്ധിച്ചു വരുന്ന ഇന്ധനവിലയ്ക്കെതിരെ ഇടുക്കിയില് കര്ഷകന്റെ ഒറ്റയാള് പ്രതിഷേധം. കറുപ്പ് വസ്ത്രമണിഞ്ഞ്, ചങ്ങലയാല് ബന്ധിച്ച് നടുറോഡിലൂടെ ചക്രമുരുട്ടിയാണ് ഇടുക്കി തൊടുപുഴ സ്വദേശി തങ്കച്ചന്റെ ഈ വേറിട്ട സമരം. കൃഷിയാവശ്യത്തിനുള്ള മണ്ണെണ്ണക്കും വണ്ടിയോടാനുള്ള പെട്രോളിനും അടുപ്പ് പുകയുന്ന ഗ്യാസിനുമെല്ലാം തീ വിലയാണെന്നും, പ്രതികരിക്കേണ്ടവര് മൗനം തുടരുന്നതിനാല് ഒറ്റയ്ക്ക് പ്രതിഷേധിക്കാന് ഇറങ്ങുകയാണെന്നുമാണ് തങ്കച്ചന് പറഞ്ഞത്. ജീവിതം രണ്ടറ്റം കൂട്ടിമുട്ടിക്കാന് പെടാപ്പാട് പെടുന്ന ഒരു കര്ഷകന്റെ പ്രതിഷേധമാണിതെന്നും അദ്ദേഹം പറഞ്ഞു. കൂടാതെ ചുമന്നുകൊണ്ടുവന്ന വിറക് ഗാന്ധിയെ സാക്ഷിയാക്കി കത്തിക്കുകയും ചെയ്തു. അതേസമയം വില വര്ധനവിനെതിരെയുള്ള സമരം തുടരുമെന്നും അടുത്തഘട്ട പ്രതിഷേധം മുഖ്യമന്ത്രിയുടെ ഓഫീസിന് മുന്നിലാണെന്നും തങ്കച്ചന് വ്യക്തമാക്കി.